**VŠĮ RIETAVO ŠACHMATŲ KLUBO „KARALIAUS GAMBITAS“ KALĖDINIO TURNYRO**

**NUOSTATAI**

**1. ORGANIZATORIAI. LAIKAS IR VIETA** Varžybas vykdo VŠĮ Rietavo šachmatų klubas „Karaliaus gambitas“, Lietuvos šachmatų paramos fondas. Turnyro direktorius Lukas Jonkus. Varžybos vyks 2022 m. gruodžio 17 d., šeštadienį, VŠĮ Rietavo šachmatų klube „Karaliaus gambitas“, adresu L.Ivinskio g.5 Rietavas. Varžybų pradžia 10.00 val. Numatomas varžybų uždarymo laikas – 15.00 val.

**2. DALYVAVIMO SĄLYGOS, PARAIŠKOS IR REGISTRACIJA** Turnyre gali dalyvauti visi norintys šachmatininkai. Visas žaidėjų dalyvavimo išlaidas apmoka komandiruojanti organizacija arba patys dalyviai. Startinis varžybų mokestis – 10 eurų. Varžybų vyr. teisėja – NA Lina Buterlevičiėnė, teisėjos pavaduotojas NA Sigitas Kalvaitis. Paraiškos dėl dalyvavimo yra siunčiamos varžybų direktoriui Lukui Jonkui el. paštu lukas.jonkus0@gmail.com, (tel. Nr. +37062207564) iki 2022 m. gruodžio 9 d. imtinai. Paraiškoje prašome nurodyti vardą, pavardę, FIDE ID arba gimimo datą bei kontaktinį telefoną. Maksimalus dalyvių skaičius - 60. Pirmenybė teikiama anksčiau užsiregistravusiems. Dalyvių registracijos patvirtinimas varžybų dieną nuo 09.00 val. iki 09.45 val. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

**3. LAIKO KONTROLĖ IR REGLAMENTAS** Turnyras vykdomas šveicariška sistema 9 ratais pagal FIDE greitųjų šachmatų taisykles. Laiko kontrolė: po 8 min. + 3sek. už kiekviena padarytą ėjimą. Turnyras registruojamas FIDE reitingų apskaičiavimui.

**4. NUGALĖTOJŲ NUSTATYMAS** Laimi dalyvis, surinkęs daugiausiai taškų. Taškų lygybės atveju vietos nustatomos pagal šiuos papildomus rodiklius: 1.Buchholco koeficientas (atmetus blogiausią rezultatą); 2. Buchholco koeficientas pilnas; 3. Progreso koeficientas; 4. Arranzo koeficientas; 5. Bergerio koeficientas.

**5. APDOVANOJIMAI** Piniginis prizinis fondas – 600 eurų. I vieta – 100 eurų. II vieta – 80 eurų. III vieta –70 eurų, IV vieta – 50 eurų. V vieta – 40 eurų. I-III vietas užėmę dalyviai apdovanojami taurėmis ir medaliais. Taip pat piniginiais prizais apdovanojamos moterys : I vieta – 50 eurų. II vieta – 30 eurų. III vieta – 20 eurų.  2007 m. gimimo ir jaunesni dalyviai: I vieta – 40 eurų. II vieta – 25 eurai. III vieta – 15 eurų. Geriausiai pasirodžiusiems Rietavo šachmatininkams : I vieta – 40 eurų. II vieta – 25 eurai. III vieta – 15 eurų. Kiekvienas dalyvis gali laimėti tik vieną (didesnį) prizą.

Turnyro organizatoriai pasilieka teisę įsteigti papildomus prizus ir daryti būtinus pakeitimus.